Source: http://docplayer.fi/2302518-Tasa-arvo-ja-yhdenvertaisuusasioiden-seurannan-valineiden-kehittamisryhman-loppuraportti-hallinto.html
Timestamp: 2017-09-24 02:10:39+00:00
Document Index: 17409727

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Tasa-arvo- ja yhdenvertaisuusasioiden seurannan välineiden kehittämisryhmän. Loppuraportti. Hallinto - PDF
Tasa-arvo- ja yhdenvertaisuusasioiden seurannan välineiden kehittämisryhmän. Loppuraportti. Hallinto
Download "Tasa-arvo- ja yhdenvertaisuusasioiden seurannan välineiden kehittämisryhmän. Loppuraportti. Hallinto"
1 Tasa-arvo- ja yhdenvertaisuusasioiden seurannan välineiden kehittämisryhmän Loppuraportti Hallinto SISÄASIAINMINISTERIÖN JULKAISUJA 7/2011
2 SISÄASIAINMINISTERIÖ Hallinto Tasa-arvo- ja yhdenvertaisuusasioiden seurannan välineiden kehittämisryhmän Loppuraportti Helsinki 2011
4 SISÄASIAINMINISTERIÖ KUVAILULEHTI Julkaisun päivämäärä Tekijät (toimielimestä, toimielimen nimi, puheenjohtaja, sihteeri) Tiina Kukkonen-Suvivuo, puheenjohtaja Sanna Sahramo, sihteeri Julkaisun laji Toimeksiantaja Sisäasiainministeriö Toimielimen asettamispäivä SM054:02/2009 Julkaisun nimi Tasa-arvo- ja yhdenvertaisuusasioiden seurannan välineiden kehittämisryhmän loppuraportti Julkaisun osat Tiivistelmä Sisäasiainministeriö asetti määräaikaisen työryhmän tasa-arvo- ja yhdenvertaisuusasioiden seurannan välineiden kehittämiseksi. Työryhmän toimikausi asetettiin ajalle Työryhmän tehtävänä oli kartoittaa käytettävissä olevat seurannassa tarvittavat tietolähteet tehdä kehittämisehdotuksia seurannassa tarvittavan tietotuotannon ja raportoinnin osalta tehdä ehdotus ministeriön ja hallinnonalan tasa-arvo- ja yhdenvertaisuustyön seurannan prosesseista ja organisoinnista Työryhmä otti tehtävään heti alusta alkaen uudenlaisen, osin kokeilevan ja kehittävän, osin uudistavan ja oppivan otteen niin työskentelytapojen kuin näkökulmankin suhteen. Lopputuloksena on yhteenveto tunnistetuista seurannan välineistä, niihin liittyviä kehittämisehdotuksia sekä olemassa oleviin rakenteisiin perustuva ehdotus siitä, miten tasa-arvo- ja yhdenvertaisuusasioiden seuranta olisi mahdollista jäsentää ja upottaa osaksi olemassa olevia suunnittelun ja seurannan prosesseja. Työryhmän tarkoituksena ei ollut luoda tässä työryhmätyössä uusia mittareita, vaan kartoittaa olemassa olevia ja mahdollisesti tunnistaa niiden tarve sisäasiainhallinnon tasa-arvo- ja yhdenvertaisuusasioiden seurannan prosessien eri vaiheissa. Työryhmä kokoontui vuoden 2010 aikana 12 kertaa. Työryhmän puheenjohtajana toimi sisäasiainministeriön henkilöstöpäällikkö Tiina Kukkonen-Suvivuo ja sihteerinä henkilöstösuunnittelija Sanna Sahramo ministeriön hallintoyksiköstä. Työryhmän jäseninä olivat ylitarkastaja Sari Haavisto (maahanmuutto-osasto), henkilöstösuunnittelija Pietari Vuorensola (rajavartio-osasto), neuvotteleva virkamies Pasi Bröijer (ministeriön talousyksikkö), ylitarkastaja Panu Artemjeff (oikeusyksikkö), ylitarkastaja Tuija Saari (poliisiosasto), koulutuskoordinaattori Antti Häikiö (ministeriön kansainvälisten asioiden yksikkö) ja sisäasiainministeriön henkilöstöjärjestöjen edustajana pääluottamusmies Taito Vainio, (JUKO ry). Työryhmän jäsenet ministeriön eri osastoilta ja erillisyksiköistä tuottivat oman toimialansa tietosisällön sekä kehittämisehdotukset. Avainsanat (asiasanat) Sisäasiainministeriö, tasa-arvo, yhdenvertaisuus, sukupuoli, valtavirtaistaminen Muut tiedot Sähköisen julkaisun ISBN (PDF), osoite Sarjan nimi ja numero Sisäasiainministeriön julkaisut 7/2011 ISSN ISBN Kokonaissivumäärä 71 Kieli suomi Hinta 25 + alv Luottamuksellisuus Jakaja Sisäasiainministeriö Kustantaja/julkaisija Sisäasiainministeriö
5 INRIKESMINISTERIET PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) Tiina Kukkonen-Suvivuo, ordförande Sanna Sahramo, sekreterare Typ av publikation Uppdragsgivare Inrikesministeriet Datum för tillsättandet av organet SM054:02/2009 Publikation (även den finska titeln) Utvecklingsgruppens slutrapport för uppföljningsverktyg för frågor om jämställdhet och likabehandling Publikationens delar Referat Inrikesministeriet tillsatte den 19 mars 2009 en arbetsgrupp för viss tid för att utveckla verktyg för uppföljningen av frågor om jämställdhet och likabehandling. Arbetsgruppens mandatperiod fastställdes till Arbetsgruppens uppgifter var att kartlägga tillgängliga informationskällor som behövs i uppföljningen komma med förslag om hur informationsproduktionen och rapporteringen som behövs i uppföljningen kan utvecklas komma med förslag på processer och organisation för ministeriets och förvaltningsområdets uppföljning av arbetet för jämställdhet och likabehandling Arbetsgruppen tog sig genast från början an uppgiften med ett nytt, delvis experimentellt och utvecklande, delvis innovativt och lärande angreppssätt både vad gäller arbetsmetoder och infallsvinkel. Slutresultatet är ett sammandrag av de uppföljningsverktyg som identifierats, förslag på hur dessa kan utvecklas samt ett förslag baserat på befintliga strukturer om hur uppföljningen av frågor om jämställdhet och likabehandling är möjlig att strukturera och innefatta som en del av de befintliga processerna för planering och uppföljning. Arbetsgruppens syfte har inte varit att skapa nya indikatorer i detta skede, utan endast att kartlägga befintliga sådana och eventuellt identifiera behovet av dem i olika skeden av processerna för inrikesförvaltningens uppföljning av frågor om jämställdhet och likabehandling. Arbetsgruppen sammanträdde 12 gånger under Inrikesministeriets personalchef Tiina Kukkonen- Suvivuo var arbetsgruppens ordförande och personalplanerare Sanna Sahramo från ministeriets förvaltningsenhet var sekreterare. Arbetsgruppens medlemmar var överinspektör Sari Haavisto (migrationsavdelningen), personalplanerare Pietari Vuorensola (gränsbevakningsavdelningen), konsultativ tjänsteman Pasi Bröijer (ministeriets ekonomienhet), överinspektör Panu Artemjeff (enheten för juridiska frågor), överinspektör Tuija Saari (polisavdelningen), utbildningskoordinator Antti Häikiö (ministeriets enhet för internationella frågor) och som representant för inrikesministeriets personalorganisationer huvudförtroendeman Taito Vainio, (Juko ry). Arbetsgruppens medlemmar från ministeriets olika avdelningar och fristående enheter bidrog med informationsinnehåll och utvecklingsförslag gällande sina egna verksamhetsområden. Nyckelord Inrikesministeriet, jämställdhet, likabehandling, kön, integrering av ett jämställdhetsperspektiv Övriga uppgifter Elektronisk version, ISBN (PDF), Seriens namn och nummer Inrikesministeriets publikation 7/2011 ISSN ISBN Sidoantal 71 Språk finska Pris 25 + moms Sekretessgrad Distribution Inrikesministeriet Förläggare/utgivare Inrikesministeriet
6 Pitkäjänteistä työtä tasa-arvo- ja yhdenvertaisuusasioiden valtavirtaistamisen tiellä Sisäasiainministeriössä on viime vuosina tehty määrätietoisesti työtä tasa-arvo- ja yhdenvertaisuusasioiden saattamiseksi kiinteäksi osaksi ministeriön ja hallinnonalan toimintaa ja prosesseja. Kun näitä asioita on työstetty ministeriössä eri yhteyksissä ja eri foorumeilla, on todettu, että tietoa meillä on saatavilla sekä oman toimintamme kautta että kotimaisen ja kansainvälisen yhteistyön ja tutkimuksen tuloksena. Ydinkysymykseksi muodostuukin se, miten osaamme valita valtaisasta tietomäärästä meille olennaisen ja mitkä ovat ne keinot, joilla voimme hyödyntää tätä tietoa toiminnassamme todellista vaikuttavuutta saavuttaen. Näiden kysymysten parissa tämä työryhmä on työskennellyt ja työn tuloksia voi lukea tästä raportista. Keskeistä tässä työssämme on ollut se havainto, että meillä on jo olemassa sellaiset rakenteet, jotka mahdollistavat näiden asioiden saattamisen osaksi arkipäivää ja kaikkea toimintaamme - nimittäin toiminnan ja talouden suunnittelun ja seurannan prosessi, joka läpileikkaa kaiken toimintamme. Toinen selkeä havainto on ollut se, että yhtä kaikille sopivaa seurannan välinettä ja tietosisältöä ei ole mahdollista löytää. Toki on välineitä ja tietoja, joita voidaan laajemminkin hyödyntää, mutta samalla on myös toimialoittaisia erityispiirteitä, jotka ovat arvokkaita ja jotka tarjoavat näkökulmaa vain yhdelle toimialalle. Näillä eväillä jatkamme edelleen pitkäjänteistä työtämme tasa-arvo- ja yhdenvertaisuusasioiden valtavirtaistamisen tiellä. Lisätietoja tästä raportista antaa henkilöstöpäällikkö Tiina Kukkonen-Suvivuo, puh tai sähköpostitse Helsingissä
7 Sisällys 1 JOHDANTO TASA-ARVO JA YHDENVERTAISUUSASIOIDEN SEURANTAVELVOITTEET Tasa-arvon ja yhdenvertaisuuden suunnittelu ja seuranta Politiikkaohjelmat ja selonteot Hallituksen tasa-arvo-ohjelma Valtioneuvoston selonteko naisten ja miesten välisestä tasa-arvosta Kansainvälisen sopimusten seuranta ja tiedontarpeet YK-sopimusten raportointi ja kehittämisehdotukset Euroopan neuvosto NYKYISET SEURANTAMENETELMÄT Yhteiset seurantamenetelmät Sisäasianministeriön henkilöstöhallinto Sisäasiainministeriön taloushallinto Kertomukset ja selvitykset Säädösvalmistelu Laillisuusvalvonta Syrjinnän seuranta Poikkihallinnollinen tutkimustyö Osastokohtaiset seurantamenetelmät Poliisi Pelastustoimi ja Hätäkeskuslaitos Rajavartiolaitos Siviilikriisinhallinta Maahanmuutto SEURANNAN KEHITTÄMINEN Tietolähteiden tunnistaminen Tietotuotannon ja raportoinnin kehittäminen Henkilöstöhallinto Taloushallinto Poliisi Pelastustoimi Rajavartiolaitos
8 4.2.6 Siviilikriisinhallinta Maahanmuutto Laillisuusvalvonta ja säädösvalmistelu Seurannan prosessit ja organisaatio LOPPUARVIOINTI LÄHTEET Liitteet LIITE 1 CASE; SIVIILIKRIISINHALLINTA Kuva 1: Tasa-arvo ja yhdenvertaisuusasioiden seurannan kytkeytyminen sisäasiainministeriön suunnittelun ja seurannan prosessiin 22 Kuva 2: Sisäasiainhallinnon tasa-arvo- ja yhdenvertaisuustyön ohjauksen organisointi sisäasiainministeriössä 23 Taulukko 1: Yhteisten seurantamenetelmien kehittämisalueet 12 Taulukko 2: Osastokohtaisten seurantamenetelmien kehittämisalueet 14 Taulukko 3: Sisäasiainministeriössä käytössä olevat henkilöstöhallinnon järjestelmät Taulukko 4: Sisäasiainministeriössä käytössä olevat taloushallinnon järjestelmät Taulukko 5: Esimerkkejä tutkimuslaitosten tuottamista tasa-arvo- ja yhdenvertaisuuskysymyksiin liittyvistä tutkimuksista 34 8
9 1 JOHDANTO Sisäasiainministeriö asetti työryhmän tasa-arvo- ja yhdenvertaisuusasioiden seurannan välineiden kehittämiseksi sisäasiainministeriön hallinnonalalla. Tasa-arvo- ja yhdenvertaisuustilanteen seurantaa varten työryhmän tehtävänä oli kartoittaa käytettävissä olevat seurannassa tarvittavat tietolähteet, tehdä kehittämisehdotuksia seurannassa tarvittavan tietotuotannon ja raportoinnin osalta sekä tehdä ehdotus ministeriön ja hallinnonalan tasa-arvo- ja yhdenvertaisuustyön seurannan prosesseista ja organisoinnista. Työryhmä kokoontui vuoden 2010 aikana 12 kertaa. Työryhmän puheenjohtajana toimi sisäasiainministeriön henkilöstöpäällikkö Tiina Kukkonen-Suvivuo ja sihteerinä henkilöstösuunnittelija Sanna Sahramo ministeriön hallintoyksiköstä. Työryhmän jäseninä olivat ylitarkastaja Sari Haavisto (maahanmuutto-osasto), henkilöstösuunnittelija Pietari Vuorensola (rajavartioosasto), neuvotteleva virkamies Pasi Bröijer (ministeriön talousyksikkö), ylitarkastaja Panu Artemjeff (oikeusyksikkö), ylitarkastaja Tuija Saari (poliisiosasto), koulutuskoordinaattori Antti Häikiö (ministeriön kansainvälisten asioiden yksikkö) ja sisäasiainministeriön henkilöstöjärjestöjen edustajana pääluottamusmies Taito Vainio, (Juko ry). Työryhmän työskentelyssä käytettiin apuna sisäasiainministeriössä käytössä olevaa sähköistä työryhmätyöskentely-ympäristöä (Neukkari) tämän loppuraportin tuottamisessa. Työryhmän jäsenet ministeriön eri osastoilta ja erillisyksiköistä tuottivat oman toimialansa tietosisällön sekä kehittämisehdotukset. Työryhmän työskentelyn alussa huomattiin, että toimeksianto oli uusi ja laaja; muun muassa tietolähteiden kartoittamisen osalta todettiin, että vain murto-osa olemassa olevista tietolähteistä oli mahdollista tunnistaa työryhmälle asetetun määräajan puitteissa. Tähän raporttiin on pyritty kokoamaan niistä keskeisimpiä. Tietoa oli tarjolla runsaasti ja ongelmalliseksi osoittautui se, miten olemassa oleva ja olennainen tieto saataisiin kanavoitua päätöksenteon tueksi hallinnonalaa parhaiten hyödyntävällä ja käyttökelpoisella tavalla. Samalla todettiin myös, että työryhmän tarkoituksena ei ole luoda tässä työryhmätyössä uusia mittareita, vaan kartoittaa olemassa olevia ja mahdollisesti tunnistaa niiden tarve sisäasiainhallinnon tasa-arvo- ja yhdenvertaisuusasioiden seurannan prosessien eri vaiheissa. Mittareiden kehittäminen jää mahdollisten seuraavien jatkohankkeiden tehtäväksi. Sisäasiainministeriön osastojen toimialat ja niiden luonne ovat hyvin erityyppisiä ja siten myös niiden ohjaus on muotoutunut toimialalle ominaisten toimintatapojen ja käytäntöjen kautta. Tämä ei tarkoita, että tiettyjä suunnittelun ja seurannan yhteisiä prosesseja ja toimintatapoja ei olisi yhtenäistetty, sillä ministeriötasolla osat toimivat yhtenäisin käytännöin. Työryhmän työskentelyssä kuitenkin havaittiin, että tiedon systemaattinen tuottaminen johtamisen tueksi tasa-arvo- ja yhdenvertaisuusasioiden hoidon tilasta ja tavoitteiden toteutumisesta hallinnonalan virastoissa ja laitoksissa on erittäin haasteellista. Tähän vaikuttavat toimialojen toiminnan erityispiirteet, toimialoilla käytössä olevat tiedon tuottamisen erilaiset tavat sekä seurannan välineiden laaja kirjo. 9
10 Seurannan välineet on tässä raportissa määritelty laajasti. Niitä ovat muun muassa erilaiset tietojärjestelmät ja niissä ylläpidetty tieto, mutta myös politiikkaohjelmat ja selonteot, kotimaisten ja kansainvälisten sopimusten ja velvoitteiden toteutumisen seuranta, sisäiset suunnittelun ja seurannan prosessit, säädösvalmistelu ja laillisuusvalvonta sekä poikkihallinnollinen tutkimustyö. Kaikkien näiden kautta tuotetaan sitä tietoa, jota tasa-arvo- ja yhdenvertaisuusasioiden johtamisessa - ja ennen kaikkea niiden valtavirtaistamisessa - voidaan ja tulisi käyttää apuna. Raportin lukijoille avoimesti todetaan, että syntynyt raportti ei ole perinteinen työryhmäraportti. Työryhmä otti tehtävään heti alusta alkaen uudenlaisen, osin kokeilevan ja kehittävän, osin uudistavan ja oppivan otteen niin työskentelytapojen kuin näkökulmankin suhteen. Lopputuloksena on yhteenveto tunnistetuista seurannan välineistä, niihin liittyviä kehittämisehdotuksia sekä olemassa oleviin rakenteisiin perustuva ehdotus siitä, miten tasa-arvo- ja yhdenvertaisuusasioiden seuranta olisi mahdollista jäsentää ja upottaa osaksi olemassa olevia suunnittelun ja seurannan prosesseja. Samaan aikaan tämän työryhmän kanssa on työskennellyt myös sisäasiainministeriön toiminnallisen tasa-arvosuunnitelman laadinnan työryhmä sekä sisäasiainministeriön yhdenvertaisuussuunnitelman toimeenpano ja toiveemme on, että yhdessä näiden kanssa olemme päässeet jälleen askeleen eteenpäin tasa-arvo- ja yhdenvertaisuusasioiden valtavirtaistamisen tiellä. Työryhmän kehittämisehdotukset Seuraavalla sivulla olevaan yhteenvetoon on kerätty työryhmän näkemyksen mukaisia keskeisiä kehittämiskohteita. Laajemmin kehittämiskohteista toimialoittain löytyvät neljännestä luvusta Seurannan kehittäminen. 10
11 YHTEISET SEURANTAMENETELMÄT Kehittämisalue Asiaryhmä Tietolähteiden tunnistaminen Tietotuotannon kehittäminen Tasa-arvo- ja yhdenvertaisuustyön seurannan prosessit ja organisointi Tasa-arvo- ja yhdenvertaisuussuunnittelun toteutumisen seuranta Toimialakohtaista tasa-arvoa yhdenvertaisuus-suunnittelua kehitetään ja kiinnitetään erityishuomioita toimialakohtaisten seurantatietojen keräämiseen ja vaikuttavuuteen SITY- sihteeristö kartoittaa kerran vuodessa SM:n toimialaa koskevat tasa-arvoa ja yhdenvertaisuutta käsittelevät ulkopuoliset tutkimukset SITY- ryhmän sihteeristön toimintaa kehitetään siten, että SITYryhmä pystyy tehokkaammin toimimaan sisäasiainministeriön hallinnonalan tasa-arvoja yhdenvertaisuusasioiden ohjaus- ja koordinointi roolissaan. Sihteeristöä laajennetaan ja se nimetään toiminnalliseksi tasaarvoryhmäksi Henkilöstöasiat Kiekutietojärjestelmän käyttöönotto mahdollistaa määritellä tietojärjestelmään tasa-arvo- ja yhdenvertaisuus asioiden seurannassa tarvittavia raportteja ja mittareita Tasa-arvo- ja yhdenvertaisuuskyselyä tulee aktiivisesti markkinoida SM:n hallinnonalalle. Sen kautta saadaan kattavasti tietoa henkilöstön kokemasta tasa-arvo- ja yhdenvertaisuustilanteesta hallinnonalalla 11
12 YHTEISET SEURANTAMENETELMÄT Kehittämisalue Asiaryhmä Tietolähteiden tunnistaminen Tietotuotannon kehittäminen Tasa-arvo- ja yhdenvertaisuustyön seurannan prosessit ja organisointi Talous- ja toiminnan suunnittelu Ministeriön ja hallinnonalan tasa-arvo- ja yhdenvertaistyön tavoitteet ja niiden seuranta tulee kiinteämmin liittää osaksi toiminnan ja talouden suunnittelua Laillisuusvalvonta ja säädösvalmistelu Tasa-arvo ja yhdenvertaisuusvaikutusten arviointiin kiinnitetään erityshuomiota osastoilla säädösvalmistelun johtamisessa ja seurannassa Tasa-arvo ja yhdenvertaisuusasioiden seuranta huomioidaan sisäasiainministeriön laillisuusvalvonnan seuranta- ja raportointijärjestelmää luotaessa osana kanteluja koskevaa yleistä oikeudellista luokittelua Tasa-arvo- ja yhdenvertaisuuskysymykset huomioidaan TTS - prosessin lainsäädännön laadun parantamista koskevissa tulostavoitteissa Poikkihallinnollinen tutkimustyö Tasa-arvo- ja yhdenvertaisuuspolitiikkaa tulisi huomioida osana ministeriön tutkimusstrategiaa ja sektoritutkimusta Taulukko 1: Yhteisten seurantamenetelmien kehittämisalueet 12
13 OSASTOKOHTAISET SEURANTAMENETELMÄT Kehittämisalue Toimiala/osasto Tietolähteiden tunnistaminen Tietotuotannon kehittäminen Tasa-arvo- ja yhdenvertaisuustyön seurannan prosessit ja organisointi Poliisi Seurantatietojen yhteismitallisuuden varmistaminen vakioraportein Prosessin tehostaminen kuvaamalla prosessi ja arvioimalla prosessin toimivuus paikallistasolle saakka Pelastustoimi Vuonna 2011 käynnistetään selvitys pelastustoimen ammatillisen koulutuksen kehittämistarpeista. Arvioidaan mahdollistavatko ammatillisen peruskoulutuksen pääsykoevaatimukset naisten ja maahanmuuttajien yhdenvertaisen hakeutumisen alan koulutukseen TT:ssä vuosille tavoitteeksi on kirjattu, että pelastustoimen ammatillisen koulutuksen suunnittelussa otetaan nykyistä selkeämmin huomioon monikulttuurisuus- ja tasaarvonäkökohdat. Tavoitteena on maahanmuuttajataustaisten ja naisten osuuden lisääminen pelastajakoulutuksessa Selvitetään hätäkeskusten valmiudet palvella vammaisia asiakkaita ja muuta kuin suomea ja ruotsia puhuvia henkilöitä ja ryhdytään selvityksen pohjalta tarvittaviin toimenpiteisiin Huolehditaan, että Hätäkeskuslaitoksen kehittämishankkeissa on mukana hätäilmoituksen vastaanottaminen tekstiviestinä yleiseen hätänumeroon 112 Rajavartiolaitos Henkilöstötilastoinnin kehittäminen tasa-arvotilanteen paremman seuraamisen mahdollistamiseksi 13
14 OSASTOKOHTAISET SEURANTAMENETELMÄT Kehittämisalue Toimiala/osasto Maahanmuutto Tietolähteiden tunnistaminen Tietotuotannon kehittäminen Lisätään tietoa tasaarvon ja yhdenvertaisuuden toteutumisesta osana kotoutumista. Tämä toteutetaan kehittämällä järjestelmä, jonka avulla voidaan seurata ja arvioida systemaattisesti maahanmuuttajien kotouttamista, kotoutumista ja etnisten suhteiden tilaa Tasa-arvo- ja yhdenvertaisuustyön seurannan prosessit ja organisointi Siviilikriisinhallinta Naisten osallistumisen vaikuttavuuden arviointi osana siviilikriisinhallinnan vaikuttavuuden arviointia Naisten osallistumisen lisääminen vähintään 1/3 tasolle ja kohti kansainvälistä 40/40- suositusta, tavoitteen seuranta, raportointi ja ohjaus Sukupuolisensitiivisen seurannan liittäminen tulosohjausprosessiin sekä määrällisten ja laadullisten mittarien kehittäminen Taulukko 2: Osastokohtaisten seurantamenetelmien kehittämisalueet 14
15 2 TASA-ARVO JA YHDENVERTAISUUS- ASIOIDEN SEURANTAVELVOITTEET Tasa-arvo- ja yhdenvertaisuuslait edellyttävät viranomaisilta aktiivisia toimia sekä miesten ja naisten että eri väestöryhmien esimerkiksi sukupuolivähemmistöjen välisen yhdenvertaisuuden edistämiseksi. Lainsäädännön asettamien velvoitteiden ohella tasa-arvo- ja yhdenvertaisuuspolitiikkaan liittyvät politiikkaohjelmat sekä kansainvälisten ihmisoikeussopimusten seurantavelvoitteet edellyttävät tasa-arvo- ja yhdenvertaisuuskysymyksiin liittyvää tiedonkeruuta ja toimenpiteitä eri hallinnon aloilla. Tässä luvussa käydään läpi keskeiset sisäasianhallinnon alaa koskevat tasaarvo- ja yhdenvertaisuussuunnitteluun, eri politiikkaohjelmiin ja kansainvälisiin sopimuksiin liittyvät seurantavelvoitteet, jotka on hyvä ottaa huomioon tasa-arvo- ja yhdenvertaisuuden seurantaa kehitettäessä. 2.1 Tasa-arvon ja yhdenvertaisuuden suunnittelu ja seuranta Tasa-arvolain vuonna 2005 toteutetun laajan uudistuksen myötä tasaarvosuunnitelmasta tuli keskeinen väline tasa-arvon edistämiseksi tarvittavien toimenpiteiden asettamisessa. Tasa-arvolain 6 :n mukaan työnantajalla on velvollisuus edistää sukupuolten tasa-arvoa tavoitteellisesti ja suunnitelmallisesti ottaen huomioon käytettävissä olevat voimavarat ja muut asiaan vaikuttavat seikat. Työnantajan on toteutettava tätä niin sanottua henkilöstöpoliittista tasa-arvoa edistävät toimet vuosittain laadittavan, erityisesti palkkausta ja muita palvelussuhteen ehtoja koskevan tasa-arvosuunnitelman mukaisesti. Tasa-arvosuunnitelma on laadittava yhteistyössä henkilöstön edustajien kanssa, ja sen tulee sisältää selvitys työpaikan tasa-arvotilanteesta ja sen osana erittely naisten ja miesten sijoittumisesta eri tehtäviin. Lisäksi se sisältää kartoituksen naisten ja miesten tehtävien luokituksesta, palkoista ja palkkaeroista, käynnistettäviksi tai toteutettaviksi suunnitellut tarpeelliset toimenpiteet tasa-arvon edistämiseksi ja palkkauksellisen tasa-arvon saavuttamiseksi sekä arvio tasa-arvosuunnitelmaan sisältyneiden aikaisempien toimenpiteiden toteuttamisesta ja niiden tuloksista. Henkilöstöpoliittisen tasa-arvon toteutumisen tilastoseurannan velvoite on asetettu valtiotyönantajan toimesta Valtioneuvoston periaatepäätöksessä valtion henkilöstöpolitiikan linjasta (2001), valtiovarainministeriön suosituksessa tasa-arvon edistämisestä valtion virastoissa (2/2007) sekä keskustason virka- ja työehtosopimuksessa (Valtion virka- ja työehdot ). 15
16 Näiden lakisääteisten toimenpiteiden lisäksi hallituksen tasa-arvo-ohjelmassa vuosille on asetettu tavoitteeksi muun muassa edistää niin sanottua toiminnallista tasa-arvoa eli toteuttaa sukupuolinäkökulman valtavirtaistamista. Valtavirtaistamisella tulisi kaventaa sukupuolten välisiä palkkaeroja, edistää naisten urakehitystä, lieventää segregaatiota ja lisätä tasa-arvotietoisuutta kouluissa, parantaa työn ja perheen yhteensovittamista, vähentää naisiin kohdistuvaa väkivaltaa ja vahvistaa tasa-arvotyön resursseja. Tavoitteena on siis turvata miesten ja naisten yhtäläiset edellytykset kaikilla elämänalueilla. Yhdenvertaisuuslaki on ollut voimassa vuodesta 2004 ja sen mukaan viranomaisten tulee kaikessa toiminnassaan edistää yhdenvertaisuutta tavoitteellisesti ja suunnitelmallisesti sekä laatia yhdenvertaisuussuunnitelma, jossa määritellään viranomaisen yhdenvertaisuustyön tavoitteet, sisällöt, keinot ja tulosten seuranta. Sisäasiainministeriön yhdenvertaisuussuunnitelma vuosille hyväksyttiin Suunnitelmaa valmisteltaessa toteutettiin koko hallinnonalaa koskeva yhdenvertaisuuden tilannekartoitus, henkilöstön yhdenvertaisuuskysely sekä 10 alueellista aiheeseen liittyvää työpajaa. Suunnitelma sisältää kaikkiaan 70 toimenpide-esitystä yhdenvertaisuuden edistämiseksi eri osastoilla ja yksiköissä. Suunnitelman toteutumisen seurantaa on rakennettu seuraavien kehittämisehdotusten pohjalle: Ministeriön yhdenvertaisuus- ja tasa-arvoryhmä kerää yhdenvertaisuussuunnitelman toteutumista koskevat tiedot ja arvioi mahdollisten jatkotoimenpiteiden, lisäysten ja tarkennusten tarpeen. Poliisiosasto, rajavartio-osasto ja pelastusosasto varmistavat osaltaan, että poliisin yksiköillä, Hätäkeskuslaitoksella ja Pelastusopistolla sekä Rajavartiolaitoksella on yhdenvertaisuussuunnitelmat laadittuna tai suunnitteluprosessi alkanut. Ministeriön oikeusyksikkö kerää tietoja sisäasiainhallinnon yhdenvertaisuussuunnitelmista ja järjestää suunnitelmien arvioinnin vuoden 2011 aikana. Yhdenvertaisuussuunnitelman väliarviointi on parhaillaan käynnissä ja se valmistuu kevään 2011 aikana. Sisäasiainministeriön henkilöstöpoliittisessa tasa-arvosuunnitelmassa on kuvattu tasa-arvolaissa edellytettyjä työnantajalle kuuluvia tavoitteita edistää tasa-arvoa työelämässä sekä niiden toteuttamiseksi määriteltyjä toimenpiteitä. Ministeriön yhdenvertaisuussuunnitelmassa on määritelty yhdenvertaisuuden edistämiseksi konkreettisia toimenpiteitä, joiden toteutus on vastuutettu ministeriön osastoille ja yksiköille. Henkilöstöpoliittinen tasa-arvosuunnitelma päivitetään vuoden 2011 aikana. Tasa-arvo- ja yhdenvertaisuustavoitteiden suunnitelmallinen edistäminen ja niiden saattaminen osaksi työnantajan ja viranomaisen arkitoimintaa edellyttää riittävää ja laadukasta tietoa. Tietoa on toki tarjolla paikoin runsaastikin, mutta toimenpiteiden suunnittelussa tarvittavan ja tavoitteiden toteutumisen seurannan kannalta olennaisen tiedon löytäminen on työlästä. Toisaalta tiedon vertailukelpoisuus ei toteudu riit- 16
17 tävästi edes oman hallinnonalan sisällä saatikka laajemmin valtiokonsernin tasolla yhtenäisten seurantatapojen puuttuessa. Seurantalähteitä kartoitettaessa kiinnitettiin huomiota myös siihen, että tietolähteitä ei ole alun pitäen suunniteltu tasa-arvo- ja yhdenvertaisuustilanteen seurantaan. Runsaat tietolähteet eivät sinänsä auta tasaarvo- tai yhdenvertaisuussuunnitelmissa asetettujen tavoitteiden seuraamisessa, jos toimenpiteiden yhteydessä ei ole samalla määritetty seurannan mittareita. 2.2 Politiikkaohjelmat ja selonteot Hallituksen tasa-arvo-ohjelma Hallituksen tasa-arvo-ohjelma valmisteltiin talven aikana kaikkien ministeriöiden yhteistyönä. Lähtökohtana ohjelman sisällölle ovat olleet pääministeri Matti Vanhasen II hallituksen hallitusohjelma sekä hallituksen iltakoulussa asetetut suuntalinjat. Hallituksen tasa-arvo-ohjelma on poikkihallinnollinen ja siihen sisältyy kaikkien ministeriöiden toimenpiteitä. Hallitus on sitoutunut kokonaisuudessaan edistämään naisten ja miesten välistä tasaarvoa kaikessa päätöksenteossaan. Tavoitteena on turvata miesten ja naisten yhtäläiset edellytykset kaikilla elämänalueilla. Hallituksen tasa-arvo-ohjelman painopisteet perustuvat hallitusohjelman tärkeimpiin tasa-arvopoliittisiin kysymyksiin. Näitä painopisteitä ovat: Sukupuolinäkökulman valtavirtaistaminen (Liitteenä 1 Sisäasiainministeriön valtavirtaistamisen kärkihanke: Kriisinhallintakeskuksen toiminnan valtavirtaistaminen) Sukupuolten välisten palkkaerojen kaventaminen Naisten urakehityksen edistäminen Tasa-arvotietoisuuden lisääminen kouluissa ja segregaation lieventäminen Työn ja perhe-elämän yhteensovittamisen parantaminen Naisiin kohdistuvan väkivallan vähentäminen Tasa-arvotyön resurssien vahvistaminen ja tasa-arvoselonteon laatiminen 17
18 Ohjelman toimeenpanoa ja seurantaa varten perustettiin syksyllä 2008 ministeriöiden yhteinen työryhmä, joka on arvioinut toimenpiteiden etenemistä ja julkaissut väliraportin syksyn 2009 aikana. Väliraportti ei sisällä laajaa analyysiä tasa-arvon tilanteesta toimenpiteiden taustalla, vaan keskittyy käytännön toimenpiteiden seurantaan. Raportissa esitellään tasa-arvo-ohjelman toimenpiteet ja niiden taustalla oleva hallitusohjelman kirjaus. Indikaattoreiden avulla, sanallisesti ja värien avulla visualisoiden on esitetty arvio siitä, miten hyvin toimenpiteissä on edistytty. Ohjelman toteuttamista jatketaan sitoutuneesti ja ohjelman toteutumistilanteesta raportoiva loppuraportti valmistuu alkuvuonna Valtioneuvoston selonteko naisten ja miesten välisestä tasa-arvosta Valtioneuvosto on antanut selonteon naisten ja miesten välisestä tasa-arvosta (VNS 7/2010 vp, Sosiaali- ja terveysministeriön julkaisuja 2010:8). Hallitus linjaa selonteossa tulevaisuuden tasa-arvopolitiikkaa vuoteen Hallituksen tavoitteena on vahvistaa pitkäjänteistä ja suunnitelmallista sukupuolten tasa-arvon edistämistä ja siinä painotetaan sitoutumista tasa-arvopolitiikan toimeenpanoon kaikilla tasoilla. Tasa-arvokysymykset koskevat kaikkia yhteiskuntaelämän alueita. Poliittisilla ja taloudellisilla päätöksillä on tasa-arvovaikutuksia, jotka ilmenevät naisten ja miesten konkreettisissa elämäntilanteissa. Tasa-arvopolitiikan laaja-alaisuus ja poikkihallinnollisuus tekevät siitä erityisen haasteellista. Selonteon pääteemat ovat päätöksenteko, koulutus ja tutkimus, työelämä, työ- ja perhe-elämän yhteensovittaminen, miehet ja tasa-arvo, naisiin kohdistuva väkivalta, lähisuhdeväkivalta ja ihmiskauppa sekä tasa-arvoviranomaisten asema ja sukupuolinäkökulman valtavirtaistaminen. Selonteossa käsitellään myös tasa-arvolainsäädännön kehitystä ja Suomen toimintaa EU:n tasa-arvopolitiikassa sekä kansainvälisen tasa-arvopolitiikan eri areenoilla. Lisäksi tasa-arvopolitiikan kysymyksiä tarkastellaan läpileikkaavasti maahanmuuttajien ja vähemmistöryhmien näkökulmasta. Erityisesti esiin on nostettu maahanmuuttajien ja vähemmistöryhmien asemaa koskevia kysymyksiä silloin, kun ne liittyvät sukupuolten tasa-arvoon tai moniperusteiseen syrjintään. Tasa-arvoselonteko kiinnittää myös huomiota tasa-arvopolitiikan toteutumisen seurantaa. Seurannan kehittäminen liitetään tasa-arvolain valvontajärjestelmän tehostamiseen, tasa-arvopolitiikan ohjauskeinojen täsmentämiseen valtioneuvostossa sekä sukupuolinäkökulman valtavirtaistamista koskeviin toimenpide-esityksiin. Selonteon tavoitteena on muun muassa sukupuolinäkökulman valtavirtaistaminen valtionhallinnon toiminnan ja talouden suunnittelun avainprosesseihin. 18
19 2.3 Kansainvälisen sopimusten seuranta ja tiedontarpeet Valtioneuvoston ihmisoikeuspoliittisen selonteon mukaan syrjinnän vastainen toiminta on olennainen osa Suomen ihmisoikeuspolitiikkaa. Suomi on allekirjoittanut kansainvälisten organisaatioiden puitteissa lukuisia kansainvälisiä sopimuksia, jotka samalla edellyttävät esimerkiksi yhdenvertaisuuden toteutumisen seuraamista sekä säännöllisiä maaraporttien kirjoittamisia. Eri väestöryhmiä koskevan tiedon tarve korostuu kaikilla hallinnonaloilla etenkin YK:lle ja Euroopan neuvostolle tehtävien maaraporttien yhteydessä. Syrjinnän seurannan kehittäminen parantaa tiedon saatavuutta ja tukee näin Suomen ihmisoikeuspolitiikan uskottavuutta kansainvälisessä yhteistyössä. Kansallisen syrjinnän seurannan toimeenpanossa tulee kiinnittää huomiota maaraportoinnin tiedontarpeisiin sekä aikataulujen yhteensovittamiseen YK-sopimusten raportointi ja kehittämisehdotukset Suomi on allekirjoittanut ja ratifioinut keskeisistä YK:n ihmisoikeussopimuksista kuusi ja vammaisten henkilöiden oikeuksia koskevan yleissopimuksen ratifioimista valmistellaan parhaillaan. Sopimuksiin liittyvä maaraportointi edellyttää jäsenvaltioilta yhdenvertaisuuden ja tasa-arvon toteutumista koskevaa tiedonkeruuta. Lisäksi sopimuksia valvovat toimielimet ovat antaneet Suomelle useita kehittämisehdotuksia yhdenvertaisuuteen liittyvän seurannan ja tietotuotannon parantamiseksi. Taloudellisia, sosiaalisia ja sivistyksellisiä oikeuksia käsittelevän komitea (Comittee on Economic, Social and Cultural Rights CESCR) kiinnitti edellisissä Suomea koskevissa päätelmissään (2007) huomioita siihen, ettei sopimusvaltion raportissa ole eriytetty köyhyyden määrää kuvaavia tilastotietoja, etenkin pakolaisten ja maahanmuuttajaväestön osalta. Komitea kehottaa Suomea edelleen vahvistamaan syrjinnän estämiseen tarkoitettuja oikeudellisia ja institutionaalisia järjestelmiään sekä pyytää sopimusvaltiota seuraavassa määräaikaisraportissaan antamaan yksityiskohtaiset tiedot niiden aloitteiden tuloksista, jotka on käynnistetty rasismin ja muukalaisvihan torjumiseksi sekä suvaitsevaisuuden, ulkomaalaisia ja kansallisuus-, rotu-, ja etnisiin vähemmistöihin kuuluvia kohtaan osoitettavan kunnioituksen parantamiseksi. Lisäksi komitea pyytää sopimusvaltiota seuraavassa määräaikaisraportissaan antamaan ajantasaiset tiedot etnisin perustein tehtyjä rikoksia koskevien syytteiden ja tuomioiden määristä. Rotusyrjinnän poistamista käsittelevän (Comittee on the Elimination of Racial Discrimination CERD) komitean 5. maaliskuuta 2009 antamissa Suomea koskevissa loppupäätelmissä komitea ilmaisee huolensa siitä, ettei sopimusvaltion raportissa ole tilastotietoja väestön rakenteesta. Lisäksi komitea suosittelee että voidakseen arvioida väestönsä taloudellista, kulttuurista ja sosiaalista asemaa sopimusvaltio tuottaa tietoja väestönsä etnisestä rakenteesta, äidinkielen käytöstä, yleisesti käytettävistä kielistä tai muusta etnisen moninaisuuden indikaattoreista samoin kuin muuta tietoa, joka on saatu tutkittavien vapaaehtoisuuteen perustevilla kohdennetuilla yhteiskun- 19
20 tatieteellisillä tutkimuksilla ja täysin kunnioittaen heidän yksityisyyttään ja anonymiteettiaan. Naisten syrjinnän poistamista käsittelevä komitea (Convention on the Elimination of All Forms of Discrimination against Women CEDAW) kehottaa Suomea säännöllisin ja kattavin tutkimuksin selvittämään maahanmuuttaja- ja muihin etnisiin vähemmistöihin kuuluvien naisten syrjintää sekä kokoamaan tilastoja heidän asemastaan työmarkkinoilla, koulutuksessa ja terveydenhuollossa ja mahdollisesti kokemistaan väkivallan muodoista, samoin antamaan seuraavassa määräaikaisraportissa tätä koskevaa tietoa. Komitea panee myös merkille, ettei maahanmuuttaja- ja vähemmistönaisten osallistumista poliittiseen ja julkiseen toimintaan ja tiedemaailman toimintaan ole tilastotietoja. Lisäksi komitea kehottaa sopimusvaltiota ryhtymään tehokkaisiin toimiin, joilla vammaiset naiset integroidaan Suomen työmarkkinoille. Säännöllisin ja kattavin tutkimuksin tulisi selvittää heihin kohdistuvaa syrjintää, kokoamaan tilastoja heidän asemastaan työmarkkinoilla, koulutuksessa ja terveydenhuollossa samoin kuin kaikenlaisesta mahdollisesti kokemasta väkivallasta sekä raportoimaan näistä seuraavassa määräaikaisraportissa. Suomen allekirjoittama YK:n vammaisten henkilöiden oikeuksia koskeva yleissopimus sisältää erillisen artiklan (artikla 31) jonka mukaan sopimuspuolet sitoutuvat kokoamaan asianmukaista tietoa, muun muassa tilasto- ja tutkimustietoa, jonka pohjalta ne voivat muodostaa ja toteuttaa menettelytapoja yleissopimuksen soveltamiseksi. YK:n uusi UN Women -toimielimen perustaminen ja työ perustuvat sekä päätöslauselma 1325:n (Naiset, rauha ja turvallisuus) että muiden naisten asemaa koskevien sotaan, konfliktiin, rauhan jälleenrakentamiseen ja konfliktin jälkihoitoon liittyviin päätöslauselmiin. Päätöslauselmien lisäksi kiinnitetään erityinen huomio niiden toimeenpanoon ja toimeenpanon mittareihin, muun muassa lokakuussa vuonna 2010 edistyneisiin 1325-indikaattoreihin sekä uusiin YK:n Rule of Law- mittareihin (oikeusvaltioindikaattorit), jotka käsitellään jäsenmaiden kesken alkuvuonna Oikeusvaltioindikaattoreissa käsitellään sukupuolten tasa-arvon operationalisointia poliisitoimen ja oikeushallinnon käytännöissä Euroopan neuvosto Euroopan neuvoston jäsenvaltioita koskeva monitorointijärjestelmä edellyttää maakohtaisten tietojen keräämistä eri sopimuksia valvoville elimille. Euroopan neuvoston ministerikomitea ja parlamentaarinen yleiskokous seuraavat jäsenvelvoitteiden toteuttamista omien monitorointijärjestelmiensä kautta. Myös kidutuksen vastainen komitea, vähemmistöpuiteyleissopimuksen neuvoa-antava komitea, rasismin ja suvaitsemattomuuden vastainen komissio sekä ihmisoikeusvaltuutettu seuraavat jäsenmaita ja antavat maakohtaisia suosituksia sopimusvelvoitteiden täyttämiseksi. 20